Служителите от Емко скандираха оставка под прозорците на правителството - ВИДЕО - Flashnews\nнеделя, 5 юли, 02:41\nСлужителите от Емко скандираха оставка под прозорците на правителството – ВИДЕО\nпубликувана от Петрина Василева на 6 октомври, 2017\nСтотици служители на „Емко“ протестират на площада между президентството, Народно събрание и правителството.\nТе пристигнаха в София независимо, че по-рано днес Междуведомственият съвет по отбранителна индустрия и сигурност на доставките върна на завода отнетия лиценз.\nОсвен „оставка“ протестиращите скандираха и „мафия“, както и „много сме, силни сме“, а част от лозунгите им гласяха – „спрете войната срещу нас”, както и „държавата ни ограбва хляба”.\nФинансовият директор на „Емко“ Димитрина Маркова изтъкна, че за първи път вижда до себе си над 1300 души, които няма как да грешат, че този път истината и справедливостта е на тяхна страна. Тя изтъкна, че лицензът на „Емко”, който, по нейни думи, бил незаконно отнет, трябвало да бъде върнат рано или късно.\n„Ние работим денонощно, ежеминутно, събота и неделя. Днес той, министърът на икономиката, обяви пред цялото общество – върнахме им лиценза. Да, но ни откраднахте продукцията и договорите, г-н министър. Вие, г-н министър, и вие, г-н Бойко Борисов, се държите с нас като мащеха, която взима от сирачето и дава на другото дете. Ние всички сме българи и всички работим за икономиката на тази страна”, категорична бе още Маркова.\nЛеви политици в редиците на протестиращите\nНа протеста присъстваха заместник-председателят на ПГ на „БСП за България“ Жельо Бойчев и други депутати от парламентарната група на партията. Тук са и лидерът на „Движение 21“ Татяна Дончева и Румен Петков, член на Изпълнителното бюро на АБВ.\nНАП влезе в завода днес\nДействията на данъчните нямат никаква връзка с процедурите около лиценза на дружеството. Посещението на служители на НАП днес е свързано с ревизия на трето лице, започнала от органите на приходната администрация през 2015 г.. През април 2015 г. НАП е запорирала. поименни акции в капитала на „Дунарит, притежавани от третото лице. Запорът е вписан и в търговския регистър, информираха от приходната агенция.


Анимиран сиг - Uroci.net - Безплатни компютърни уроци\nfix3d трудност: видян: 13981\nНяколко проблема при този стил сиг-ове.\nЧесто се прекалява с анимираните части в сиг-а\nТе заемат доста място, в зависимост от анимацията (обикновено около 200k или дори 1 mb)\nКогато записвате сиг с оптимизирани цветове почти винаги качеството е много ниско\nСтартирайте програмата Image Ready.\nПърво трябва да си намерите клипче, за предпочитане във формат .mov. Ако нямате под ръка ви препоръчвам да прегледате: www.gametrailers.com\nСлед това отидете на File > Open\nИзберете филмчето, което сте решили да използвате и го отворете. Ще ви се отвори такъв прозорец:\nВ повечето случаи ще използвате само малка част от цялото филмче. Изберете коя част от филмчето ще използвате. Включете "Limit To Every 2nd Frame" не искате да е повече от 2ри кадър, за да не започне да насича.\nЗа да изберете коя част да остане във сига просто изберете началото и като задържите Shift отбележете края. Сега избрания част е готова да се използва с всичките си кадри.\n*Съвет* - Препоръчително е кадрите от видеото да не са повече от 150. Не трябва да толкова кадри защото крайния размер ще стане твърде голям.\nКакто може да видите след като кадрите се заредят времето на всеки кадър е 0.3сек. Това е много и ще изглежда че движенията насичат. Изберете всички кадри н от панела на първия кадър променете от 0.3 на No delay.\nСега трябва да смалите, за да може да се сложи в сиг-а.\nImage > Image Size с тези или каквито искате настройки:\nПрехвърлете се във Photoshop като натиснете бутона най-долу в панела с инструменти.\nСега във Фотошоп\nГифа сега е зареден във Фотошоп с всичките си кадри.\nСега внимавайте защото тук се допускат най-често грешките.\nЗа да имате клипче, а не просто първия кадър като картинка не можете просто да копирате и да поставите в/у сига. Трябва да направите обратното, а именно да разширите видимата площ и да направите сига около вече наличната анимация.\nImage -> Canvas size. може да си изберете всякакъв размер. Аз ще използвам 450 x 125 пиксела.\n*Забележка* - Когато променяте размерите изберете десния среден квадрат и се подсигурете че работите в пиксели. Не се притеснявайте че анимираната част не е там където искате, винаги може да го преместите където искате.\nАко искате да преместите анимираната част трябва да групирате всичките слоеве.\nПоставете изображението на нов слой под всички налични.\nЗапишете файла като гиф. File > Save Optimized As.\nТова е крайния продукт.\nwooody на 21.06 2006 в 00:42ч.\nнещо ме разбрах\nтова към края как да сложа върху картинката?\nпросто е обяснено,но се немога да го направя така както е показано :sigh\nS3c70r на 28.09 2007 в 17:25ч.\nАз искам д аси направя такава анимация нато самото видео ама нз как


Бранзи е италианско сирене (кашкавал), което си заслужава да опитате. Предполагам, че не е известно в България, но е едно от най-древните и уважавани сирена в област Бергамо - Северна Италия. Носи името си от едноименното селце Бранзи във Вал Брембана - Branzi in Val Brembana. Характеризира се с ненатрапчив вкус и неповторим аромат на планински билки и прясно издоено мляко. Специфичното за него е, че се прави от сурово мляко. Още преди два века фермери от близките провинции са установили, че кравите, които живеят и се хранят в околностите на Бранзи, дават изключително ароматно и вкусно мляко и са започнали да местят кравефермите си около градчето. Така се ражда едноименният специфичен кашкавал, които и днес се създава по същия метод и може да се намери само там.\n* ВАЖНО:Всички наши сирена се вземат от куриер в 18.00 ч. всяка вечер. Пътуват с охладител, които гарантира свежестта им поне 24 часа, за това ако нямате възможност да ги вземете от офис на Спиди, сутринта на следващият ден моля уведомете ни предварително за да не пускаме поръчката ви в този ден.


ООН даде насоки на Г20 за зеленото финансиране:: Investor.bg\nПрепоръките са публикувани дни преди началото на климатичната конференция в Глазгоу\nНай-големите световни икономики трябва да гарантират, че ангажиментите за въглеродна неутралност, поети от финансовите институции, са стабилни, подкрепени от науката и прекратяват финансирането за нови проекти за изкопаеми горива.\nТова е първата официална насока, която прави Организацията на обединените нации (ООН) към Г20, пише Ройтерс.\nОрганизацията публикува препоръките си дни преди началото на дългоочакваната климатична конференция, която ще се проведе в Глазгоу в края на месеца. ООН вече обяви в доклад, публикуван през август, "червен код" за климата. В него беше пояснено, че действията, които се предприемат, са твърде бавни и недостатъчни.\nЕдва през последните две години видяхме редица заявки и ангажименти за нулеви емисии и по тази причина подготвихме и насоки, включително и за зеленото финансиране, обясняват още от ООН. Едни от тях са финансовите институции да се съобразяват с научни данни и сценарии при вземането на решения за финансиране, както и да показват публично с кои анализи се съобразяват.\n"Предизвикателство е как да дефинираш наука и нашите насоки правят именно това - показва как да се прилага науката, за да се гарантира, че ангажиментът е надежден", казва Джесика Андрюс от Програмата за екологична финансовата инициатива на ООН (UN EPFI) пред Ройтерс.\nВ идеалния случай институциите трябва също така да определят петгодишни цели и да докладват ежегодно за напредъка, като прилагат подходящи пътища към въглеродна неутралност, които стимулират компаниите да действат, се казва още в документа на ООН.\nОще по темата: Други зелена икономика COP26 ESG зелено финансиране


Ягодинската пещера крие огромна мистерия! (ВИДЕО) | Чудеса.net Ягодинската пещера крие огромна мистерия! (ВИДЕО) – Чудеса.net\nПо време на османското робство в Ягодинската пещера са били погребвани живи хора\nЯгодинската пещера крие огромна мистерия. По време на османското робство в Ягодинската пещера са били погребвани живи хора. Тази потресаваща история е разказана от уредника на туристическия обект, който сподели какви легенди се носят из района на селата Триград, Ягодина и околностите им, разкри actualno.com.\nЯгодинската пещера крие огромна мистерия\nРазказът на Сергей Генчев започва с прииждането на турските орди към село Ягодина. Когато турците нападнали селото, част от неговото население се скрило в Ягодинската пещера. По-късно те й дават името Имаева дупка.\nПовече от 400 българи са потърсили спасение в пещерата, но били предадени на ордите. Турците вбесени зазидали входа на Ягодинската пещера и обрекли на гибел българите там. Преди да зазидат входа, те запалили огън, който да изчерпи по-бързо кислорода от укритието и така сънародниците ни измрели по ужасяващо зловещ и мъчителен начин.\nГенчев споделя, че и днес могат да се открия кости на отстояние от 400 метра от входа на Ягодинската пещера. Когато първите са умирали, останалите ги погребвали с камъни. А останките от телата на последните са намерени из пещерата. Скелетите са откривани сплетени в последна прегръдка – деца в родителите си, влюбени един до друг, и така заедно са преминали към смъртта.\nСергей Ганчев разказа още, че в региона има десетки легенди, които разказват историята на Ягодинската пещера. Един от тези митове гласи, че при идването на турските орди по поречието на река Въча, българското население от Родопите било заплашено от смърт. Срещу сънародниците ни настъпвали ротите на Ибрахим паша. Първите кръвопролития станали край село Беден, до крепостта Деетас.\nБългарският войвода бил смелчагата Гордьо войвода. Той отблъсквал многократно турските нашественици. Но озверелите орди обградили крепостта и войводата трудно удържал свободата на сънародниците си. Когато вече нямало надежда Гордьо пристъпил към последната си възможност. Той отглеждал кучета, които наброявали над 300. Той насъскал животните срещу турските войски, за да проправят път и да могат българите да избягат от крепостта.\nВсичко потръгнало добре, сънародниците ни достигнали до село Гьоврен, където битките с турските орди продължила две седмици. Именно там смъртта си намерил Ибрахим паша, а турците започнали настъпление към Ягодина и Триград.\nИз вътрешността на Ягодинската пещера.\nНад селата, на връх Свети Илия е имало издигнат голям християнски манастир. Там, в подножието е имало една пещера, където Гордьо войвода е можел да се укрие. Когато монасите от манастира установяват, че няма да могат да окажат отпор на турските войски, те решават да скрият в пещерата безценните икони и Светите писания. Те ги укрили в пещерата Орлова дупка.\nМонасите спуснали най-младия сред братята, който да скрие в пещерата ценностите. Но въжето се оказало твърде късо и затова монасите орязали косите си, за да изплетат от тях продължение на въжето. Младият монах се спуснал и скрил Светите реликви. Легендите и до днес разказват как орли летят и зорко бдят над пещерата и пазят иконите и писанията.\nНа много места из България има доказателства за турските зверства над беззащитния български народ.\nКакви ли още мистерии и тайни крие Ягодинската пещера и пещерата Орлова дупка, тепърва учени и археолози ще разкриват.\n« Учителят Петър Дънов ни учи как да не трупаме лоша карма\nСирни заговезни прогони злите духове »


В “оперната” история всички можеха да постъпят и по-добре - 24chasa.bg\nhttps://www.24chasa.bg/mnenia/article/7622649 В “оперната” история всички можеха да постъпят и по-добре В “оперната” история всички можеха да постъпят и по-добре 24 часа www.24chasa.bg\n26.08.2019 07:30; 24 часа\nВсички са укорими в историята с оперната прима Дарина Такова, която си е харесала преподавателско място в музикалното училище, но директорката я праща на конкурс, а министърът на културата иска оставката на директорката.\nДиректорката на училището би могла да намери начин по-деликатно да излезе от ситуацията особено като знае колко чувствителни, емоционални и докачливи са бившите оперни прими. Дарина Такова пък сама се унижи повече, отколкото твърди, че се е почувствала от препоръката да се яви на конкурс, защото трябваше да обяснява във фейсбук коя е и какво е постигнала. Министърът на културата може да иска оставката на директорката, както и направи, но там е работата, че директорката формално не може да бъде укорена за това, че се е придържала към правилата. В тази “оперна” история всички замесени са могли да постъпят и по-добре.


Проблемната последна авантюра на Скарлет Йохансон в „Черната вдовица“ - Авторите - Edna.bg\nСнимка: Marvel Studios/Disney\nЦели две години след премиерата на последния си излязъл филмов проект, „Спайдър-Мен: Далече от дома“, Marvel Studios отново владее света. Този път „Черната вдовица“ е най-гледаният филм на планетата, при това с важното уточнение, че говорим за планета, все още разяждана от пандемия от коронавирус.\nПриходите от премиерния уикенд на филма със Скарлет Йохансон са рекордни за лента, излязла след началото на пандемията, и всъщност дори надхвърлят постъпленията на редица хитове, излезли преди това. Вероятно най-фрапиращият пример е „Междузвездни войни: Епизод IX - Възходът на Скайуокър“, полемичното заключение на прочутата сага.\nНо дали тези страхотни цифри са плод на реалните качества на „Черната вдовица“ или са просто резултат от повсеместното желание на хората отново да гледат филм на Marvel Studios на кино след двегодишно прекъсване? Отговорът е по-сложен, отколкото ми се иска да бъде.\nЩе ми се да кажа просто и категорично, че „Черната вдовица“ е страхотен филм, който си заслужава всяка дадена стотинка, но не мога. За всяко свое качество лентата има и недостатък. За пълното им разбиране следва да започнем от екранната история на персонажа на Скарлет Йохансон.\nНаташа Романов бе представена на филмовата публика в „Железният човек 2“ през 2010 година и оттогава насам е постоянно присъствие в споделената вселена на Marvel Studios. Ала никога досега не сме гледали филм, в който тя е централният персонаж. Такъв идва едва през 2021 година, след двегодишна пауза в поредицата и след смъртта на персонажа в „Отмъстителите: Краят“ от 2019-та.\nСами виждате колко много иска „Черната вдовица“ от зрителя си още преди филмът да е започнал. Дори и да сте големи фенове на Marvel и да сте съвършено наясно с това как се движи времевата линия в огромната им поредица, все пак се иска известно усилие да изтриете от съзнанието си образа на мъртвата Наташа от „Отмъстителите: Краят“ и да се пренесете умствено в 2016 година, между събитията от „Първият отмъстител: Войната на героите“ и „Отмъстителите: Война Без Край“, при това след двегодишна Marvel-ска филмова суша.\nКазвам това с убеденост именно защото съм голям фен на Marvel и следя развитието на вселената им от самото ѝ начало през 2008 година с „Железният човек“. Колко по-трудно разбираема е хронологията на филма за хора, които не са толкова отколешни почитатели, не мога и да предположа.\nНалице е и факторът, че фокусът на действието е върху поддържащ персонаж от вселената на Marvel. За щастие, той е нулиран изцяло от факта, че героинята се играе от суперзвезда като Скарлет Йохансон. Актрисата отдавна и многократно е доказала способността си да владее зрителското внимание, дори когато персонажът ѝ е лишен от физически облик – като в „Тя“ на Спайк Джоунс.\nБлагодарение на нейното харизматично, звездно присъствие, зрителят в нито един момент не губи интерес към случващото се на екрана. За това спомагат и не по-малко талантливи поддържащи изпълнители като младата Флорънс Пю и ветерани като Рейчъл Вайс, Дейвид Харбър и Рей Уинстън.\nС подобен тип изпълнители пред камерата и бюджет от около 200 милиона долара, който и да е екшън филм следва да е поне приятен, и „Черната вдовица“ е именно такава лента. Но ако измерим качествата ѝ спрямо стандартите, поставени от филми на Marvel като „Тор: Рагнарок“ или „Първият отмъстител: Войната на героите“, то се натъкваме на сериозни проблеми.\nВ тематичното си ядро „Черната вдовица“ има болезнено реални елементи: съдбата на беззащитни жени от долните стъпала на социалната стълбица по целия свят и последствията от липсата на родителска отговорност. Самият факт, че подобни мотиви са заложени във филм за супергерои, е нещо изцяло положително, но не и начинът, по който са изследвани.\nПочти всеки от 24-те филма на Marvel Studios, излезли през последните 14 години, може да се оцени като „добър“ или „лош“ въз основа на това колко балансирано е застъпеното чувство за хумор и колко на място са шегите. През последните 4-5 години всеки от проектите на студиото закова този труден за постигане баланс.\nЗа съжаление, в „Черната вдовица“ мотивът за фалшивото семейство на главната героиня е буквално задушен под един тон глупави шегички от страна на персонажа на Дейвид Харбър, актьор, повече от способен да изиграе противоречива бащинска фигура. А по темата за трафика на жени, представена тук във вид на безпощадно вербуване и изкривяване на свободната им воля, филмът просто прави елементарно осъдително изявление вместо интригуваща артистична интерпретация.\nДали искам твърде много от един комиксов филм? Може би. Но при всички предпоставки за художествен успех, с блестящи актьори и реалистична сюжетна база, според мен „Черната вдовица“ трябваше да е по-добър филм.\nПовечето от тези недостатъци могат да се отдадат на липсата на опит на режисьорката Кейт Шортланд в направата на високобюджетни, широкомащабни, политематични филми. Филмографията ѝ дотук е била ограничена до строго фокусирани, независимо финансирани, малки фестивални проекти. Режисурата ѝ на някои от екшън сцените също е прибързана, леко размазана, очевидно прикриваща употребата на дубльори и е далеч от нивото на най-добрите в жанра си.\nАмбицията ѝ да направи страхотен шпионски филм е изразена доста очевидно в кратка сцена в началото на лентата, в която главната героиня гледа „Муунрейкър“, един от филмите за Джеймс Бонд. Но в опита си да бъде едновременно предистория на Наташа Романов, филм за действителни глобални проблеми и динамичен шпионски екшън, „Черната вдовица“ е по малко от всичко, но недостатъчно от каквото и да е.


"Двама са малко - Трима са много" - Международен куклено - театрален фестивал\nМодул TheatAir 2013, 4-8 септември 2013 - Пловдив\nПървото издание на „TheatAir”, през 2012 г., премина при изключителен успех и положителни отзиви от публика и колегия. Разнообразната програма, отличната организация, професионалното партньорство на всички звена в градското ни пространство, добронамереността на жителите и гостите на града – това бяха факторите, които сътвориха успешния уличен фестивал и ни провокираха този модул да се случва ежегодно. „TheatAir” е насочен към спектакли и пърформънси, предназначени за открити градски пространства, с цел да се популяризират възможностите на синкретичните изкуства, да се привлече широк зрителски интерес и да се провокира креативността на участници и зрители. Всички предвидени по програма прояви в „TheatAir” са със свободен достъп и така творческият заряд става част от живота на града, част от пулса на улиците, площадите, емблематичните места, новите центрове и неформалните арт пространства, на които гр. Пловдив е богат и за които вече има изградена традиция.... Европа изобилства от подобни “open-air” прояви, които дават онази непосредствена свобода в общуването с изкуството, която, в годините, води до изграждането на стойности, цели и удовлетворение от съприкосновението. В програмата за 2013 г. има различни прояви – спектакли, улична клоунада, пърформънси, уъркшопове, шествия, съпътстващи спектакли на закрито… направете избора си, вдишайте своята свежа глътка TheatAir и отворете очи за цветовете около вас!\nСдружение с нестопанска цел МКТФ „Двама са малко – трима са много”\n* Арт Машина * България\n„Кутията на мечтите и пожеланията”\nСъздадена в началото на 2011 г. в град Пловдив, основната цел на Арт Машина е да направи изкуството достъпно за всички в общността, независимо от възраст, социален статус или произход. Практиките и опитът в изкуството се различава значително в различните страни и култури и за това е важно да се обединят и да си сътрудничат. Националните граници не трябва да са пречка на изкуствата да процъфтяват и това е основната цел на Арт Машина да събере творци и организации, които използвайки културните различия, да се разширят взаимно културния хоризонт на нашата публика и участници. Ние вярваме, че чрез изкуството може да се случи магията, хората да достигнат самоувереност, да се научат да работят заедно като екип и да започнат да гледат на света с очите на творец.\n„Кутията на мечтите и пожеланията” е арт инсталация, която ще създаваме заедно. От 4 до 8 септември вие може да дойдете от 10,30 до 12,00 ч. и от 18,00 до 20,00 ч., за да напишете своята съкровена мечта или пожелание и да го сложите в специална кутия, която ще стане част от една обща мечта с много послания! Очакваме ви!\n* Ащон Ка * България\n„Пекарят”, „Киро, пощальонът”, „Баба Надка”\n„Това е най-позитивното и вълнуващо нещо, с което някога съм се занимавала. Освен това тишината те научава да чуваш.”\nАщон Ка, това е Надежда Гончева, която от три години може да бъде засечена по улиците и площадите на Европейските градове, в образа на жива статуя. Персонажите й са впечатляващи, а костюмите са дело на сценографа Станислава Кръстева. Талантът на Ащон Ка й носи третата награда на фестивала за живи статуи в град Остенде, Белгия, само месец, след първата й поява, с „Пекарят”. През 2012 г., с „Киро, пощальонът”, за нея е отредено първото място в същия фестивал. 2013 г. я посреща с две първи места на фестивалите в Борне и Тегелен, Холандия. Тук, в Пловдив, ще имаме шанса да видим и новия й акт „Баба Надка”...\nМоже да видите Ащон Ка: от 5 до 8 септември от 11,00 до 14,00 ч. и от 18,00 до 21,00 ч. по главната улица и по ул. Райко Даскалов\n* Блоко Бринкадейра & Капоейра CDO България\nКапоейра е афро-бразилско бойно изкуство, което се ражда в началото на 16 век в Бразилия, като отговор на робите спрямо колонизаторите. Съчетание от танц, акробатика и бой, капоейра се превръща в символ на свобода. Батукада е вид бразилска перкусионна музика, чиито корени са тясно свързани с африканската култура. Основните инструменти, използвани в батукада, са: Сурдо – голям барабан с различен диаметър и дължина; Кайша – малко барабанче, подобно на соло барабан от традиционен сет; Репеник – малък барабан, чиито тонове са високи и се открояват от останалите; Тимбал – барабан с висок борд, наподобяващ конга. Батукада се изпълнява най-често по улиците на големите градове в Бразилия. Тя е неотменна част от известния карнавал в Рио, на който хиляди групи, наречени „блоко“ излизат по улиците на града, за да покажат най-доброто от своя репертоар. Блоко има вече и в България! Блоко Бринкадейра е група от любители на бразилските ритми, които искат да пренесат горещия дух на една от най-мултикултурните нации в света пред родна публика.\nВ деня на откриването на TheatAir, на 04 септември от 18,00 ч. ще може да се насладите на шествието и демонстрацията на групата по главната улица, а ако желаете да усетите магията, може да се включите в безплатните уъркшопове на 7 септември в Парк Цар Симеоновата градина: от 11,00 до 13,00 ч. Уъркшоп по Капоейра и от 17,00 до 19,30 ч. Уъркшоп по батукада.\n* Бруно Пилз * Германия\n„Лакримоса” е едно петминутно шоу за бързо хранене. Поднася се специално и само за двама зрители. Една свежа порция куклен театър, който разказва за ... живота & смъртта, рая & ада, за това кого гледаме & кой гледа нас ... овкусена със съвременна и сменяща перспективата техника. Подправено е с вкус и ви е поднесено изискано от Бруно Пилз.\nРежисьор и изпълнител: Бруно Пилз\nКукли: Лилиан Мацке\nСценография: Маржетка Кюрнер\nВие може да съпреживеете петминутната миниатюра ако сте двама и дойдете на 5, 6 и 8 септември от 11,00 до 13,00 ч. и от 16,00 до 18,00 ч. в павилиона на фестивала пред Военния клуб. Представлението не е за деца и се игра на всеки 15 минути. Вход свободен.\n* Циркова трупа Чами Чуми * Гърция\nЧами и Чуми са двама изключително забавни клоуни, които ще усмихнат деня ви. Музика, наземна и въздушна акробатика, жонглиране, закачки. Улицата е най-добрата сцена за тяхното ново цирково шоу за малки и големи „Носа Коса”, а те са Алваро Рамирез от Уругвай и Криса Трайкопулу от Гърция и ви канят да се забавлявате.\n„Носа Коса” може да гледате от 5 до 8 септември от 11,00 – 12,00 ч. и 17,00 – 18,00 ч. по главната улица /стълби „Каменица”; пред Община Пловдив/\n* Театър на огъня и сенките Fireter * България\n„Огния”, „Космикус”, улични пърформънси\nТеатър на огъня и сенките е проект, специализиран в огнено шоу, шоу на кокили, жонглиране с огън, огнени инсталации, живи статуи и разнообразна шоу програма. Директорът на трупата, Пламен Иванов, е главен селекционер и съорганизатор на модул “TheatAir”.\nFireter разчупи границата между публиката, сцената и артиста, търсейки нестандартните места, сцени и похвати и използвайки различни средства като танц и жонглиране с различни огнени инструменти, шоу с кокили, уникални костюми, маски, марионетки, живи статуи, светлинни ефекти, сенки, паравани и други разнообразни експериментални похвати и перформънси.\n“Fireter” e синоним на изключителното удоволствие от съприкосновението с оживелия магически свят.\n04 септември от 21,00 ч. със спектакъла „Огния-І” на главната улица, южна страна на Римски стадион.\n05 септември от 11,00 ч. с уличен пърформънс по главната улица и от 21,00 ч. с „Огния-ІІ” на главната улица, южна страна на Римски стадион.\n06 и 07 септември от 11,00 ч. с уличен пърформънс по главната улица.\n08 септември от 11,00 ч. с уличен пърформънс и от 21,00 ч. със спектакъла „Космикус” по главната улица.\n* ХаХаХа ИмПро * България\nИмПро @ TheatAir\n«ХаХаХа ИмПро» е първата професионална трупа за импровизационен театър в България. Създадена през 2009 година, тя вече има изиграни стотици представления, на всевъзможни локации и едни от най-чаровните и находчиви млади актьори. В импро театъра няма сценарий и предварително зададени роли. За него са необходими преди всичко кураж и въображение. Актьорите изпълняват много и различни роли без реквизит или костюми. Каквото и да се случи, се случва само веднъж, само с и за конкретната публика на конкретното място. Буквално.\nЗаповядайте на 06 септември от 20,00 ч. на Римския стадион, входът е свободен, а удоволствието гарантирано.\n* Минусмал * Испания\nПроектът Минусмал се роди през 2007 г. като мечта, която се сбъдва с всеки изминал ден, но сега е моментът на Клара. Тя е един мъничък клоун, който обича да се пързаля с кънки и е от онези същества, които изпъкват, не с това, което правят, а с това, което са самите те. Клара най-много обича червените си обувки – разбра ли го някой?! Виждате ли дали тя е седнала или е права, и дали все пак тя успява да премине по тънкото въже? Всяко нейно движение е плавно и е достатъчно да те погледне, за да си в плен на нейния поетичен малък свят, нейния и на кукловода.\n„Просто Клара” е детски марионетен спектакъл, изигран от Раймон Руиз, и може да го гледате от 5 до 8 септември от 11,00 – 11,30 ч. на главна улица пред Художествената галерия и от 16,00 до 16,30 ч. на главна улица пред казино Ефбет.\n* Сдружение „Приятели на музея – Русе” * България\nСпектакълът "Улични срещи"е театрална разходка по главната улица на Пловдив. На емблематични места за срещи по нея ще бъдат представени етюди, срещи с герои от живота през 30-те години на миналия век в духа на немите филми. Публиката ще бъде водена от място на място от театралния файтон, затова ви призоваваме „СЛЕДВАЙТЕ ФАЙТОНА”\nРежисура Евгения Явашева\nМузика Пламен Мирчев\nКостюми Първолета Иванова\nУчастват: Мартин Чуров, Ясена Господинова, Тихомир Благоев, Кадри Ебели, Станислав Станев, Надя Банчева, Евгения Явашева, Калоян Новаков\nПоследвайте файтона на 06 септември от 18,30 ч. по главната улица\n* Замбра Мора * Италия\nЗамбра Мора са музикален проект, който съществува от 2003 г. и продължава вълнуващото и страстно пътуване в света на етно музиката. Значението на името на групата е Арабска врата, а също така обозначава и специфичен стил във фламенко музиката, който се характеризира със силно източно влияние. Това име отлично представя проекта на едни хора от запада, които усещат и пресъздават балканската и ориенталска музика. В проекта участват Лука Касиаторе – саксофон и флейта, Паоло Бедини – класическа китара, Андреа Морети – контрабас, Лисо Форгиери – перкусии, кахон, тарамбука, Марио Сетл – цигулка, Иджино Каселгнади – барабани.\nСлушайте Замбра Мора на:\n05-09-2013 от 19,00 ч. на Седмото тепе\n06-09-2013 от 21,00 ч. на главна улица пред Художествената галерия\n07-09-2013 от 20,00 ч. на Седмото тепе\n08-09-2013 от 19,00 ч. на Седмото тепе\n* Съпътстваща програма\nКуклен театър Пловдив представя спектакли на закрито за възрастни.\nЦени на билети от 6 до 8 лв.\n04-09-2013 – 19.00 ч.\nмоноспектакъл на Христо Таков\n05-09-2013 – 19.00 ч.\n07-09-2013 – 19.00\nМузика: Веселин Койчев\nУчастват: Панайот Добрев, Румен Караманов, Димитър Николов, Виктор Бойчев


Стойка за камера Railblaza Camera Boom 600 R-Lock 02-4132-11\nКат. номер: 02-4132-11\nДа разполагате с камера на борда и да не успеете да заснемете незабравима битка с въдица в ръка е едно от най-неприятните неща, които могат да се случат по темата. Същото важи при опит за селфи с обикновен стик за телефон, когато се опитвате да хванете в кадър всичко важно и се надвесите над водата, но вместо с приятни спомени останете без камера, без улова си или дори се окажете във водата. Затова и най-новата стойка за камера Railblaza Camera Boom 600 R-Lock е най-доброто и гъвкаво предложение за монтаж на GoPro Hero 4, Hero 5 и повечето модели на екшън камери, познати на пазара, когато се използват на лодка, каяк, яхта, ATV или дори мотоциклет.\nСмяната на посоките и заемането на точния ъгъл отнема буквално секунди, а регулирането става с една ръка и не познава ограничения, благодарение на общо 5-те въртящи се оси. Те са олекотени, но подсилени и устойчиви, могат да бъдат оставени също заключени и неподвижни, а цялата стойка се разделя на три отделни части и осигурява възможността за сглобяване с различна височина.\nКакто всеки аксесоар на новозеландската марка, държачът е изработен от висококачествени, водоустойчиви и специално защитени от UV-лъчи материали плюс анодизиран алуминий за удължителя, подсилени с фибростъкло зони и неръждаеми метални елементи. Освен фиксирането в най-подходящата позиция, заключването и свалянето след това стават не по-малко лесно и бързо, необходима ви е единствено която и да е фирмена основа за стойка със StarPort гнездо, съобразена с мястото за монтаж и приключенията могат да бъдат документирани без каквито и да било повече грижи. Стилният и надежден държач за камера е не само гъвкав като възможности, но и универсален, защото адапторът, подходящ за модели на GoPro, Garmin, Sony, Panasonic, HeadCam, SLR, Contour и други марки може да се свали и да бъде монтирана платформа точно за вашето устройство. Вижте как изглежда всичко това в действие:


Инженерите на бъдещето учат в Япония - Study Abroad\nНачало » Бакалавър » Инженерите на бъдещето учат в Япония\nКоментарите са изключени за Инженерите на бъдещето учат в Япония\nKyoto University of Advanced Science отпуска щедри стипендии за българските кандидат-студенти\nИзключителна възможност за кандидат-инженери от България предлага японският Kyoto University of Advanced Science (KUAS). Висшето учебно заведение може да се похвали с 50-годишна история. През 2019 година университетът получава и сегашното си име, а новата сграда на инженерния факултет ще посрещне първите си студенти тази есен. KUAS разполага с два кампуса – в кварталите Узумаса и Камеока.\nКиото, освен бивша столица на Япония, е известен университетски град – всеки десети жител на града е студент, а броят на чуждестранните студенти вече надхвърля 10 000. Kyoto University of Advanced Science е единственият към момента университет в Япония, който предлага бакалавърска и магистърска програми по инженерство изцяло на английски език.\nИзборът на KUAS да построи изцяло нов инженерен факултет в града не е случаен. Киото е известен като център на инженерната индустрия в Япония. Тук са съсредоточени водещи инженерни компании и производства. Настоящият президент на университета е основател на NIDEC – компания, превърнала се в световен лидер в производството на електродвигатели.\nПървите студенти в магистърската програма по инженерство ще започнат обучението си през есента на 2020 година. Магистратурата e с продължителност от 2 години и предлага специализации в няколко сфери: покривни материали за инженерни продукти, енергийни системи и IT инженерство. През 2021 ще стартира и 4-годишна инженерна бакалавърска програма – също изцяло на английски език. Обучението в бакалавърската програма ще заложи на интердисциплинарния подход, т.е. студентите ще изучават дисциплини от няколко различни сфери на инженерната област. Завършилите бакалавърска или магистърска програма в KUAS, придобиват солидни знания, подготовка и специализация в сферите електро-машинно инженерство и мехатроника и могат да се реализират професионално не само в Япония, но и в целия свят.\nИзискванията за прием за бакалавърската програма са: диплома за средно образование (с отлични оценки по математика и физика), сертификат по английски език IELTS или TOEFL, мотивационнo писмо и препоръка от учител.\nКандидатите за магистърска програма трябва да имат: завършена бакалавърска степен в инженерна специалност и също трябва да предоставят сертификат за владеене на английски език, мотивационно писмо, препоръки, както и план за разработване на магистърска теза.\nНастаняването за чуждестранните студенти е осигурено в новото общежитие на територията на кампуса, което отваря врати през април 2020 година. Настаняването в единична стая за месец струва около 50 000 йени (или приблизително $470). За сравнение цената за студентско настаняване в Киото варира между $270 и $470 на месец.\nНовината, която несъмнено ще зарадва голяма част от българските кандидат-студенти е, че Кyoto University of Advanced Science отпуска Super Top Scholarships – щедри стипендии от 1 200 000 японски йени (равняващи се на около 19 800 лева) годишно за студенти, приети в бакалавърската или магистърската програма по инженерство на английски език. Това е достатъчно, за да покрие разходите за живот за една учебна година в Япония. И не само това! Ръководството на университета обяви и отделни академични стипендии, покриващи до 100% от таксата за обучение на бъдещите бакалаври и магистри. Критериите за оценяване на кандидат-стипендиантите са: отлична академична подготовка и резултати в сферата на инженерните науки, силна мотивация и интерес към технологиите, отлично владеене на английски език. Предимство ще имат кандидати, които имат научни разработки, есета, препоръки и са се представили добре на интервюто с комисия от университета.\nКонсултантска агенция ЕДЛАНТА е официален представител на KUAS за България. За допълнителна информация и безплатно подаване на документите за кандидатстване, свържете се с консултантите на ЕДЛАНТА.\nЗа повече информация: ТУК!\nКатегория: Бакалавър, Кандидатстване Бакалавър, Кандидатстване магистър, Конкурси и стипендии, Магистър, Новини, Финансиране, Чужбина\nТагове: Kyoto University of Advanced Science, бакалавър, висше образование в чужбина, инжерни науки, магистър, обучение в Япония, стипендии\nСтрахотна възможност за кандидат-магистри инженери в Япония


Спасиха още едно мече в Смолянско - Горещите новини на Подбалкана\nОще едно мече беше спасено в Смолянско, съобщиха от Министерство на околната среда и водите.\nСлед постъпил нов сигнал за малко мече, намиращо се в близост до гр. Чепеларе (под главен път Смолян – Чепеларе – Пловдив) от експерти на РИОСВ-Смолян, е извършена проверка на място.\nМОСВ се свърза с Фондация „Четири лапи“ и мечето вече пътува към Парк за танцуващи мечки в с. Белица, където ще бъде настанено и ще му бъдат указани нужните грижи./Вести.БГ


Борисов скоро ще бъде сменен! Той е прочетен вестник! - Говори открито: мнения, без цензура, корупция\n“Борисов съвсем скоро ще бъде сменен, той е прочетен вестник”. Това заяви в предаването „Тази сутрин“ по бТВ съпредседателят на „Демократична България“ Христо Иванов по адрес на премиера. По думите му твърдението, че протестът е бетонирал правителството на власт – не е вярно.\n„Протестът бетонираше и Орешарски и накрая Орешарски беше махнат като жълт вестник, отдавна прочетен. Борисов си избра тази съдба, по същия начин той ще бъде окончателно махнат от ДПС, когато те решат да му дръпнат черджето под краката. Той не чу това, което му казваха хората на улицата.“, коментира Иванов.\nПо думите му, правителството на Бойко Борисов не трябва да пише нова Конституция, а да се отдръпне, за да „отпуши“ пътя на България към бъдещето. Иванов беше категоричен, че на ДПС се крепи кворума в парламента.\n„Знаем огромната роля на Движението, на „Сарая“, на Делян Пеевски в реалната власт в България, която е корупционната коалиция, често необявена.“, добави той.\nХристо Иванов заяви, че корупционният модел на управление на страната е свързан с ДПС. „Това е модел на завладяване на българската държавност – институция по институция. Големият политически въпрос е пред нас сега – дали можем да приложим програма за изчистването, отново институция по институция, от тези форми на корупционно завладяване, които водят до едно нещо.\n“Има поредица от изследвания, които показват, че в България годишно се крадат около 10 млрд. лв. (…) Корупцията си има име, корупцията си има адрес – „Сарая“, каза политикът.\n„Случиха се чудеса, хората могат да стигат до там – кметът откри, че има път, за който преди това лъжеше, че го няма. Откриха, че строежът е незаконен, сградата не е пусната в експлоатация, че има незаконно строителство за премахване и т.н. Ние продължаваме с натиска, защото това не е единствената далавера в страната, но е знакова за този модел на срастване между „Сарая“ и българските институции“, посочи Христо Иванов.\nТой коментира изказване на Борисов от лятото, в което премиерът каза, че Румяна Бъчварова е вкарала Иванов в политиката през задния вход. „Никога не съм влизал през никакъв заден вход. Имал съм два разговора с Борисов преди да стана част от правителството. Напълно нормални разговори и аз съм ги разказвал, защото тогава Борисов ми каза, че няма да пипаме прокуратурата. (…) Това е човек, който лъже в абсолютна самозабрава и си измисля неща. Бъркаме с Деница Сачева, очевидно“, заяви Иванов и добави, че той сам си е подал оставката.\nКой може да спъне новата власт? (ВИДЕО)


В Италия не вярват на обещанията на политиците и над 36% няма да гласуват - Европа - Дневник\n16:08, 12 яну 18 , 5589\nСпоред анкетата на "Индекс рисърч" на въпроса кое предизборно обещание харесват или на кое вярват 78.6 на сто от хората отговарят "на нито едно".\nИзборите на 4 март трябва да доведат до съставянето на 65-ото правителство на Италия за последните 70 години. Според социологическите проучвания на предстоящите избори нито една партия няма да спечели абсолютно мнозинство, за да управлява сама./БТА\n17:38, 27 яну 21 / България 16\nРейтинг: 3664 16:12, 12 яну 18 Неутрално\nНикаква изненада. Както при нас, хората не вярват, но едни отказват да гласуват, а други гласуваме за по-малкото зло.\nРейтинг: 6978 16:18, 12 яну 18 Неутрално\nНе е само при нас, ние пак тръгваме с цел да намалим влиянието на етническата партия.\nРейтинг: 5305 16:41, 12 яну 18 Неутрално\n"В Италия не вярват на обещанията на политиците ...."\nРейтинг: 4230 16:44, 12 яну 18 Весело\nЕ, щото пък ние как им веруваме, па как сме се затичали да гласуваме - ще се изпотъпчем до смърт пред избирателните секции!\nРейтинг: 570 16:50, 12 яну 18 Неутрално\nНикъде не става дума за борба с корупцията, борба със статуквото или независима съдебна власт. За лифтове и еврофондове. Значи-всичко им е наред, всичко е преодоляно от времето на инспектор Катани. А, Берлускони може да обещае на феновете, че Милан най-после ще стане шампион.\nРейтинг: 1275 17:01, 12 яну 18 Неутрално\nе тва е истинска пленена държава, мафия с държава и ко беше още там. аз викам нашия посранник в рим да им тегли една реч за гнилите ябълки.\nРейтинг: 968 17:06, 12 яну 18 Весело\nиталянците са като българи, ма в по-голям мащаб и без пораженията на 70 години рушняко-комунистическо робство...\nРейтинг: 434 17:23, 12 яну 18 Весело\n"В Италия не вярват на обещанията на политиците и над 36% няма да гласуват"\nОще имат да ни гонят!\nРейтинг: 3802 17:33, 12 яну 18 Неутрално\nЕдва след прочитане на текста под това заглавие , разбираме , че всъщност по завоалиран начин ни се съобщава , че най-голям шанс за спечелването на изборите има дясната партия на Силвио Берлускони. Ако беше обратното щеше да има заглавия като "Лява вълна залива Италия" и подобни.\nРейтинг: 2818 18:05, 12 яну 18 Неутрално\nМного гъби има по горите, много риба в реките и големи...\nРейтинг: 221 19:18, 12 яну 18 Весело\nСигурно пак Путин и РТ са виновни?\nИли хакерите на "бензиноколонката"?\nРейтинг: 7887 23:34, 12 яну 18 Неутрално\nТо не знам дали някъде им вярват.\nРейтинг: 784 08:36, 13 яну 18 Неутрално\nМафията е проникнала във всички сфери на обществено политическия и икономическия живот на всички европейски държави. Демократичната власт е подменена с властта на мафията. И в най- малкото кафене на Венеция, на Рим, или на който и да било град на Италия да влезеш, ще видиш монтиран игрален автомат, някой идиот да седи зад него, и прахосва парите получени от бързи кредити. Иначе, по броя на казината на глава от населението, по билбордовете рекламиращи хазарт, по ТВ предаванията съдържащи хазартен елемент, ние сме недостижими! Сбогом на илюзиите! Социализмът беше лош, но по времето на социализма нямаше наркотици, наркозависими, казина и игрални домове, бързи, необезпечени кредити; битовите кражби бяха несравнимо по- малко, защото нямаше заложни къщи за бърза реализация на откраднатото; НЯМАШЕ МАФИЯ, ЗАЩОТО НЯМАШЕ УСЛОВИЯ ЗА НЕЙНОТО СЪЩЕСТВУВАНЕ. Ако с нещо можем да допринесем за просперитета на ЕС, то е нашият опит за създаването на условия, при които МАФИЯТА НЕ ВИРЕЕ!!!


Ключодържател писмо I love You | Bookspiration.com\n> Колекции>Любов и приятелство>Ключодържател писмо I love You\nСин надписЧервен надписКомплект син и червен\nКлючодържатели под формата на писмо с надпис I love you - оригинален начин да кажеш "Обичам те" на любимия човек.\nКлючодържателите се предлагат в две разновидности - с червен надпис I love you или син надпис. Ключодържателите се продават поотделно и в комплект. Висулките им са под формата на писъмце с надпис послание към любимия човек. Размерът е 3 х 2.2 см. Ключодържателите са изработени от безвредна цинкова сплав в сребрист цвят.\nКрасивит ключодържател ще бъде опакован в красива подаръчна кутийка, което го прави още по-стилен подарък за всеки повод - 14 февруари, рожден ден или друг прекрасен повод.\n"Има само едно-единствено щастие в живота - да обичаш и да бъдеш обичан." Жорж Санди\nАко желаеш, може да разгледаш и избереш още прекрасни аксесоари или бижута от колекцията Любов, за да зарадваш своя любим човек.\nРазмер на висулката 3 х 2.2 см\nКрасива отварачка Love...\nКолие лилава любов\nИзключително нежно и елегантно сребристо колие със сърчица и лилави камъчета от цирконий. Прекрасен подарък за всяка дама.


DieciSedici - НАЙ-НИСКИ ЦЕНИ от agoda.com\nPiazza Municipio 13, Център на град Амалфи, Амалфи, Италия - Покажи на картата\n"Excellent property at a great location! Really nice staff! D..."\nИзключителен 9,6 (451 отзива)\nDieciSedici се намира на 160 метра от центъра на Амалфи. Осигурен е безплатен Wi-Fi. Всички стаи са с климатик, балкон и минибар. В трапезарията има хладилник, електрическа кана и маса за хранене. Самостоятелната баня е с вана или душ и сешоар. Удобствата включват кът за сядане. Международно летище Неапол е на 38 километра.\nДо DieciSedici се стига чрез 20 стъпала. Моля, уведомете предварително DieciSedici за очаквания час на пристигането ви.\nВсички отзиви (451) Двойка (308) Самостоятелно пътуващ (12) Семейство с малки деца (52) Семейство с големи деца (26) Група (53)


Какво е осцилиращ инструмент? | Най-доброто от машините - Статии\nКакво движение има осцилиращ инструмент?\nКакви ползи мога да получа с помощта на осцилиращ инструмент?\nДоколко е практично?\nОсцилиращ инструмент, често наричан осцилиращ мулти-инструмент (щракнете, за да намерите най-добрите възможности за избор), е един от най-универсалните ръчни електроинструменти, предлагани на пазара днес. Те са компактни и могат лесно да се управляват дори в най-тесните пространства. И благодарение на голямото разнообразие от налични прикачени файлове, тези динамични инструменти могат ефективно да се справят с изумителния брой проекти. Поради тези причини осцилиращият мулти-инструмент е задължителен инструмент за всеки направил сам или професионалист.\nТези електрически инструменти се предлагат в два модела: кабелни или безжични. Със средно тегло около 4 паунда те са доста леки, намалявайки умората на потребителя дори при продължителна употреба. Инструментът работи, като прави нисък ъгъл (обикновено около 3-4 градуса) движение напред-назад, което е в състояние да произведе работни скорости до около 21 000 трептения в минута.\nТова движение е невероятно бързо, толкова бързо, че с просто око вероятно няма да го засече. Вместо това просто ще почувствате как инструментът вибрира в ръцете ви. Това кратко и високоскоростно движение е идеално за бърза работа от най-различни материали и приложения, като осигурява надежден контрол и гладко изпълнение.\nДокато повечето хора знаят, че колебателен инструмент е способен да шлифова дърва, пълнителии трудното завършване лесно, най-голямата полза от тях е, че са способни да поемат толкова много други проекти. С правилното закрепване можете да шлайфате, премахвате разтвора на плочките, да правите измивания или изтласкване, да изрежете задръствания и обвивки на вратите преди монтажа на нови подове, да изрежете метал и тръби и да изстържете стара боя и други лепила.\nblack and decker ldx120c преглед\nС разнообразни практически приложения както в дома, така и на работното място, колебателен инструмент със сигурност ще се превърне в един от най-надеждните инструменти, които някога ще купувате. Компактни, леки и способни да приемат различни приставки за ненадмината универсалност, те са задължително допълнение към всеки набор от инструменти.\nкалибрирайте самонивелиращ се лазер


Валери Симеонов срещу критиците на Щаба: Някои искат да станат д-р Смърт. Мъртвите нямат психически болести | BPost\nВалери Симеонов срещу критиците на Щаба: Някои искат да станат д-р Смърт. Мъртвите нямат психически болести\n„Искането на БСП е пореден епизод от оперетата „механично заяждане“. Г-жа Корнелия Нинова, която вижда съществуването си в политиката единствено като опит за противопоставяне с министър-председателя Бойко Борисов или с други думи – опит да свети с отразена светлина, за пореден път внася едно безсмислено предложение“. Това заяви лидерът на НФСБ Валери Симеонов в ефира на ТВ Европа.\nСимеонов не бил запознат как финансовото министерство 5 години не разбрало за…


Мъж от Богдан шофира без регистрационни табели и пиян - Горещите новини на Подбалкана\nВ 19.35. часа вчера в карловското село Каравелово е бил спрян за проверка 44-годишният Цачо Н. от село Богдан. Полицаите установили, че джигитът е седнал зад волана на лек автомобил „Субару“, без возилото да има регистрационни табели. Като капак на всичко взетата алкохолна проба отчела, че Цачо Н. има в кръвта си 1,2 промила алкохол. Мъжът е арестуван, образувано е бързо производство.


След седмица започва ремонтът на част от пешеходната зона в Плевен | infoPleven - новини от Плевен\nНачало / Общество / След седмица започва ремонтът на част от пешеходната зона в Плевен\ninfoPleven 10.04.2020 09:38\nОсновният ремонт на част от пешеходната улица „Васил Левски” в частта й между пл. „Свободата” и пл. „Стефан Стамболов” ще започне на 22 април, съобщиха от Община Плевен. Ремонтните работи ще започнат от пл. „Стефан Стамболов” по посока пл. „Свободата”. Успоредно със строителните дейности ще бъдат подменени и подземните комуникации на „Топлофикация” и „ВиК”.\nПо време на ремонтните дейности ще бъде създадена организация за преминаване на гражданите и достъп до институции, офиси, лечебни заведения и др.\nОграниченията, произтичащи от въведеното извънредно положение за работа на ресторанти, кафенета, заведения за бързо хранене ще ускорят завършването на обекта, чийто срок е 150 дни. От Община Плевен призовава собствениците на летни градини да създадат условия за осъществяване на ремонта, като премахнат съоръженията за времето на неговото осъществяване.\nСлед одобрение от Общински съвет – Плевен средствата за ремонта ще бъдат осигурени чрез поемане на дългосрочен заем от Общи Плевен в размер до 4 845 000 лв. Общината ще осигури и до 564 860 лв. от собствения си бюджет.\nосновен ремонт пешеходна зона\t2020-04-10\nКлючови думиосновен ремонт пешеходна зона\nПредишна Фирма ще обработи безплатно с дезинфекционни препарати ДКЦ-тата в Плевен\nСледваща 31-годишен е задържан за притежаване на наркотици в Плевен


Блог за саможивци :: Пречистване с олио\n20.06.2011 21:26 - Пречистване с олио\nПрочетен: 5425 Коментари: 2\tГласове:\nПоследна промяна: 20.06.2011 22:02\nЩях да пиша собствена статия за пречистване с олио, но намерих тази, която обяснява всичко много добре, така че я предлагам готова на вашето внимание. Моите бележки са с кафяв цвят.\nТози метод на пречистване от токсини е учудващо лесен и успешен. Човек трудно може да повярва, че много от проблемите му ще се решат с прилагането му. Но всъщност е толкова лесен, че едва ли някой дълго ще се чуди дали да се пробва или не.\nКакво ни е необходимо: само малко слънчогледово олио.\nКак се прилага: сутрин след ставане и на гладно се взима 1 лъжица от олиото, бавно се поема в устата и се жабурка [по скоро се смуче с движения подобни на дъвченето, моя бележка] в продължение на 15-20 мин. Олиото в никакъв случай не бива да се гълта. Първоначално то е гъсто, но след това започва да става все по-рядко. Когато стане съвсем рядко (след около 15-20 мин.) трябва да се изплюе (най-добре в тоалетната). Олиото се е превърнало в млечно-бяла течност. След това е добре да изплакнем старателно устата си и да си измием зъбите с четка (и паста за зъби).\nКакво олио: Препоръчва да се използват само слънчогледово или сусамово олио. Маслиново или друг тип олио няма същия ефект.\nЗащо пречиства този метод: ние имаме слюнчени жлези, чиято функция от многото е да отделя продуктите от обмяната на веществата от кръвта. Докато се жабурим, смучем или дъвчем, кръвният поток, преминаващ през слюнчените жлези, се увеличава до 4 пъти. При този метод през слюнчените жлези се филтрира почти цялото количество кръв, като олиото в случая привлича и свързва всичко вредно и ненужно. Затова в края на процедурата получената течност е отровна и не бива да се гълта, най-добре да се изхвърли в тоалетната чиния, защото е пълна с вредни микроорганизми и бактерии.\nКолко често да се прилага: в началото може да се направи терапия за 1 или 2 седмици всяка сутрин. Дори се препоръчва за по-бързо оздравяване да се прави 3 пъти на ден преди хранене и на гладно (а може и просто сутрин и вечер). За някои заболявания са достатъчни 5-7 дни, а за други (с хроничен характер) и месеци. Но за това се изисква постоянство.\nКакво действие има:\nорганизмът ни се освобождава от вредните микроби и токсини\nобмяната на веществата силно се активира и забързва и това оказва благотворно въздействие върху жизнения ни тонус\nпремахва кървенето на венците, лекува парадонтоза\nстяга “разхлабени” венци\nлекуват се успешно доста заболявания – главоболие, зъбобол, кожни проблеми, чревни заболявания, женски болести…\nпредотвратява се развитието на кръвни, чернодробни, стомашни, белодробни заболявания…\nпречиства целия кръвен поток\nПредупреждение: при този метод на пречистване се наблюдава появяване на временни неразположения и проблеми, но само в началото, с напредване на терапията те отшумяват. Това рядко се случва и най-вече на хора с много тежко здравословно състояние.\nДа не се прави гаргара на гърлото. Ако го погълне по невнимание, няма за какво да се притеснявате. Ще бъде изхвърлено с урината.\nИзплюйте го в тоалетната, а не там, където хората се разхождат или върху растителност.\nАко цветът е жълт и не е побелял процедурата не е направена достатъчно дълго или олиото е било в повече.\nДа не се правят други работи заедно с тази процедура.\nАко сте алергични към дадена марка олио, променете на марката.\nТази терапия не се препоръчва за деца под 5-годишна възраст.\nГОСПОД в ИНТЕРНЕТ..........................\nОпасни дъвки за дъвчене\n1. balkanec - Вярно е\nОтначало олиото се сгъстява много, после пак става течност.\nПозната го научила от циркови артисти, когато ги питала, какво правят, че са им толкова бели зъбите. Отговорили й, че ползват олиото, защото трябва да са в изряден външен вид.\n2. zelas - Отначало олиото се сгъстява много, ...\nОтначало олиото се сгъстява много, после пак става течност. Позната го научила от циркови артисти, когато ги питала, какво правят, че са им толкова бели зъбите. Отговорили й, че ползват олиото, защото трябва да са в изряден външен вид.\nНе само, че ги избелва, ами ги заздравява на мястото си тъй като изчиства бактериите, които засягат венците и прави ги по здрави и еластични.


Краставиците поскъпнаха с 40 ст. за една година - Последни Новини от DNES.BG\nПродължава нарастването на цените на храните на едро\n7 мар 2021 12:44, Ния Христова\nОранжерийните краставици на борсите у нас през изминалата седмица са били с 40 стотинки по-скъпи, отколкото през същия период на миналата година. Това показва справка в сайта на Държавната комисия по стоковите борси и тържищата (ДКСБТ).\nГодина по-рано те са стрували средно по 2,94 лв./кг на едро, а сега - по 3,34 лв. Спрямо последната седмица на февруари 2021 г. е отчетено поевтиняване със 7.2%.\nПри останалите зеленчуци за седмица са поскъпнали само зелето (+1.3% до 0.76 лв./кг) и вносните домати от внос (+1.1% до 1.84 лв./кг), а без промяна в цената са морковите (до 0.75 лв./кг). Най-много са поевтинели краставиците от внос (-11.8% до 2.25 лв./кг), следвани картофите (-1.6% до 0.63 лв./кг), зрелия кромид лук (-1.5% до 0.67 лв./кг), оранжерийните домати (-1.5% до 1.94 лв./кг) и червения пипер от внос (-1.4% до 2.80 лв./кг).\nОт ДКСБТ за трета поредна седмица отчитат поскъпване на храните по стоковите борси и тържищата. През последните пет работни дни на февруари (22 - 26) храните на едро поскъпнаха с 0.70%, а в предходната (15 – 19 февруари) повишението беше с 0.71 на сто.\nСедмичната равносметка показва, че от 34-те храни, наблюдавани от ДКСБТ, поскъпналите са 22 продукта , поевтинелите са 9, а без промяна на цената са три.\nНай-много на седмична база е поевтиняло замразеното пиле (-2.4% до 4.00 лв./кг), следвано от малотрайните колбаси, вкл. шунка (-1.1% до 5.46 лв./кг) и пилешките кренвирши (-1.0% до 3.82 лв./кг.).\nОще по темата: ценихранаборсипоскъпванекраставици\nХората не се интересуват от цените на едро, а от цените на ДРЕБНО!\nМиналата година по това време краставиците се продаваха в магазините за 2.40-2.90 лв.\nСега са НАД ЧЕТИРИ лв!!\n..та кой къде видя тия "40 стотинки"..?!\nСтаври Палмаркин преди 1 месец\nА моята поевтиня,защото с годините поомекна.\nДокато бях млад държеше цена.\nАуууу.., голямо мрънкане! Като не Ви се купува купете малко найлон за парник си насадете. Имаме привилегията златен климат, но от мързел никой не прави нищо. На приказки е лесно, но ако се хванеш става ясно, че иска работа и знание. Освен това ако са много не се изяждат и трябва или да продаваш или да храниш животни. Ако имаше истински своб. борси, без разни бандити и прекупвачи, щеше да е пълно със зеленчук, но тогава няма пазар за техния внос, при монополите е така-дране докато може\nАбсолютно всички хранителни продукти рязко поскъпнаха за последната година, като при някои (например олиото) увеличението е над 2 пъти!\nТова дължим на тоталитарния режим ГЕРБ - Пеевски!\nРазбира се че ще поскъпват нали Мутрата ни вдигна пенсиите с 50 лв и сега трябва да компенсира разликата. Повишението на пенсиите инфлацията го изяде преди да ни направят 300 лв пенсиите. Като платя тока водата и парното и ми остава от трите най дългото. Цял месец го гледам и му се радвам.\nКолега #6, и така да е, това пак не обяснява, защо полуграмотната списувачка на памфлета е написала "краставици от внос" и "червен пипер от внос", вместо "вносни краставици" и "вносен червен пипер". Изразът "вносни домати от внос" пък изобщо не го разбрах.\nАее я да мълчиш. Българите искат краставици. Присъства на почти всяка маса на обед и на вечея!\nА аз се...чудя,защо замезвам...цяла година само с...вратни пържоли,а то какво...било;краставиците...поскъпнали.\nКраставицата не продукт от жизненоважно значение. Тя нв може да бъде мерило за това какво става в икономиката.\n"Защо "краставици от внос", а не "вносни краставици"? И защо изобщо внасяме краставици, след като имаме родно производство?"\nЗащото нямаме. Не и такова, каквото е нужно. Всичко съди механични култири, защото е лесно, ЕС дава парички, не се изисква да го мислиш. Резултатът е, че от 2008-а, земеделието ни не е мръднало.\nНякой от тея цени са същите, като в Дания ...\n"...вносните домати от внос..."\nНякой ще ми разясни ли този израз?\nЗащо "краставици от внос", а не "вносни краставици"? И защо изобщо внасяме краставици, след като имаме родно производство?\nЗащо "червен пипер от внос", а не "вносен червен пипер"? И защо изобщо внасяме червен пипер?\nАко ви е скъп кашкавал "Витоша", купувайте балкански.\nПак изберете диктатора и не се оплаквайте за високи цени,ще си пазаруваме в Турция на всеки две седмици на много ниски цени.\nВсичко се вдига, само заплатите не\nТоратороманиак преди 1 месец\nГлупости, поне с 2 лв поскъпнаха. Не ми пишете съчинения


Два разговора: За един българо-американски спектакъл и за финансирането на театрите – Би Ай Телевизия\nНачало / Предавания / еМисия България / Два разговора: За един българо-американски спектакъл и за финансирането на театрите\nДва разговора: За един българо-американски спектакъл и за финансирането на театрите\nАнтония Апостолова 16/02/2016\tеМисия България Коментарите са изключени за Два разговора: За един българо-американски спектакъл и за финансирането на театрите 413 Показвания\nЕдин българо-американски театрален проект има амбицията да е не само забавление, но и кауза. За постановката „Под вода“, дело на малки независими формации от България и САЩ, разказа българската актриса Мадлен Чолакова.\nСпектакълът е на Студио за документален театър VOX POPULI, съвместно с американската театрална компания Built for Collapse. Той е дело на режисьорите Неда Соколовска (България) и Саназ Гажарахими (САЩ).\nПостановката изследва проблемите с водата на планетата ни, нейното значение и промените, до които води нейният недостиг. Идеята за нея възниква след съвместно проучване на терен миналото лято в село Водица, Попово.\nПокрай въпрос за финансирането на проекта, Мадлен Чолакова заговори и за финансовата култура на родната гилдия, която според нея е нулева.\n„Това, което липсва в България е знание за финансирането. Ние си мислим, че това не ни е работа и оставяме решенията в ръцете на хора, които не разбират от нея“, възмущава се тя.\nЧолакова припомни, че в САЩ, например, има значителни облекчения на данъците за спонсорите, като е работа на самите театри да ги откриват.\n„За 20 и няколко години нищо и никой в гилдията не се е променило“, добави тя, като разказа, че е изживяла истинско дежа вю, когато преди няколко години се върнала в България.\nВ студиото на еМисия България гостува и Марио Николов, бившия директор на Музикалния театър, който сега е пред закриване заради липса на приходи. Николов е уволняван два пъти, върпеки че по негово време театърът е бил с най-големи приходи.\nТой разказа подробно за модела на финансиране у нас и в чужбина.\nПо думите му публиката у нас е същата на брой, а покупателната й способност не е нараснала.\n„Не може да се каже колко струва една постановка“, каза Николов и коментира като абсурдни някои от идеите в реформата в сценичните изкуства.\nКакво и от къде трябва да се промени – чуйте мнението му в разговора:\nТагпод вода спектакъл театър финансиране\nПредишен От Брюксел: Нови мерки за енергийна сигурност на Европа\nСледващ Един албански българин разказва


Старец едва не уби пет души на пътя! - Скандално\nПочти осемдесет годишен шофьор предизвика катастрофа на пътя Пловдив – Пазарджик, при която пострадаха мъж, две жени и две деца – общо пет души. Според свидетелите дядката отнел предимството на кръстовището „Орта хан“ и се врязал в „Мерцедес“, каран от тридесет и четири годишна жителка на Пазарджик.\nВ колата с нея са пътували двете и деца. След катастрофата колата на стареца се завъртяла и треснала изчакващия в района на кръстопътя автомобил „Опел Зафира“. Пенсионера и неговата съпруга веднага след катастрофата са били закарани в пловдивска болница, където жената е оставена под лекарски надзор. Жената и двете и деца – 9-годишно момиче и 5-годишно момче, са отведени в болницата в Пазарджик, където докторите им предписали домашно лечение. Шофьорите станали очевидци на случая коментираха, че няма да е зле, от КАТ да приемат някаква горна възрастова граница на право за шофиране или поне водачите над 65 годишна възраст да се явяват на проверочен изпит.


Заловиха дилър с близо 15 грама кокаин — Радио и ТВ 999 новини от България и света, слушайте ни и онлайн по РАДИО 999\nДобавено на: 02.12.2020 09:48\nДилър на наркотици е задържан по време на акция за противодействие на разпространението на наркотични вещества в областния град. Полицейската операция е проведена от служители на сектор „Противодействие на криминалната престъпност” при ОДМВР-Пазарджик под наблюдението на Окръжната прокуратура. Екипи от сектора извършили претърсване в къщата на 52-годишния пазарджиклия М.В., съобщиха от ОДМВР - Пазарджик.\nПо време на полицейските действия бил открит прозрачен плик с бял прах.Последвал полеви наркотест, който реагирал положително на кокаин. Количеството на намерената дрога е 14.6 грама. Открити са още няколко мобилни телефона и SIM карти. Кокаинът е останалите веществени доказателства са иззети. Установено е, че дилърът е разпространявал високорисковото наркотично вещество на територията на областния град и населените места от общината. Той е задържан в ареста на РУ-Пазарджик за срок от 24 часа.\nС постановление на прокурор от окръжната прокуратура в Пазарджик срокът на арест е удължен със 72 часа. Продължава работата по документиране и изясняване на цялостната му престъпна дейност.\nМаркери: време, град, Пазарджик, задържан, областния


бос Архиви - Voice of България\nHome Tag Archives: бос\nTag Archives: бос\nЕлена Йончева: Трябва да сме единни, защото шайката на Боса извади голямата бухалка!\nБих искала да ви разкажа историята за един бос, бос, който управлява мафия, който е известен с това, че най-добре, най-гъвкаво усвоява европейски средства. Таза започна словото си пред 49-ия конгрес на БСП депутатът Елена Йончева. Тя бе посрещната с аплодисменти в зала 3 на НДК. Множеството притихна, слушайки сагата за боса. След изказването си Йончева бе изпратена също с …\nАрестуваха собственик на голяма млечна фирма, укрил 900 хиляди лева ДДС\nСпециализираната прокуратура е разбила организирана престъпна група за данъчни престъпления, начело на която е бил управител на фирма за млечни продукти във Велико Търново. Чрез регистрирането на дружества бушони той е успял да осуети плащането на 900 хил. лева ДДС само за четири месеца. Това съобщи зам.-шефката на спецпрокуратурата Даниела Начева.


Г-н признаци на съдова енцефалопатия какво е това - Кървене 2022\nразвиваща се с микроангиопатия (болест на Binswanger, множество празнини, левкоенцефалопатия, амилоидна ангиопатия)\nформирани със стратегически разположени сърдечни атаки;\nмногофакторна (в резултат на множество инфаркти на мозъчна тъкан, "малки и големи");\nразвиваща се по време на церебрална хипоперфузия (поради сърдечен арест, екстремна хипотония, исхемия на граничните райони);\nс вътречерепен кръвоизлив, включително субарахноид;\n01Церебрална атеросклероза: симптоми, признаци, лечение и усложнения на заболяването\n02Атеросклерозата на аортата какво е да се лекува\n05Необходимо ли е лечение на пролапса на митралната клапа на втората степен?\n06Усложнения след ендовазална лазерна коагулация\n01Характерни особености на външния хидроцефалия на мозъка\n02Ангиоенсефалопатия на мозъка\n04Фетална хипоксия: последствия за детето\n07Какво представлява вътречерепната хипертония, симптомите и лечението?\nСпоред Световната здравна организация първичната белодробна хипертония е едно от най-редките заболявания на сърдечно-съдовата система.В противен случай се нарича идиопатична белодробна артериална хипертония, болест на Аерза, синдром на Escudero или черна цианоза.\nХипертония (хипертензивно-хидроцефалия) синдром при деца и възрастни - причини и лечение


Специално издание посветено на 25-годишнината на издателство Taschen.\nАвтор: Charlotte & Peter Fiell Издателство: Taschen Година: 1993 Език: Английски Страници: 160 Цена: 35.00 лв.\nТази книга представя мебелния дизайн като включва в себе си някои от най-емблематичните мебелни стилове, движения и имена дали своя принос за неговото развитие.\nТехнология на мебелите\nВторо преработено издание на учебника по дисциплината "Технология на мебелите", предназначен за обучението на студентите в бакалавърската степен на специалност "Дървообработване и производство на мебели" в ЛТУ.\nУчебникът е разработен в съответствие с учебните планове на дисциплината "История на интериора и мебелите", която се преподава на студентите от специалността "Инженерен дизайн" в ЛТУ.\nЛепила и материали за защитно-декоративни покрития\nУчебникът на проф. Панайот Панайотов е посветен на лепилата и материалите за защитно-декоративни покрития. Предназначен е основно за студентите от ЛТУ, специалност "Интериор и дизайн на мебели", както и за ползване от специалистите в бранша.\nПроцесите на хидротермичното обработване на дървесината, към които се отнасят сушенето и топлинното обработване, са намерили широко приложение в дървообработващата и мебелната промишленост.\nУчебникът е предназначен за студентите от ЛТУ за специалностите "Дървообработване и производство на мебели", "Инженерен дизайн" и "Стопанско управление". Може да се ползва и от студентите по други специалности, а също и от всички производители и потребители на дървесина.\nУчебникът съдържа цикъл лекции по дисциплината "Вътрешна архитектура и дизайн", която се преподава на студентите от специалност "Дървообработване и производство на мебели" в ЛТУ.\nВ албума е засегната част от огромното разнообразие на стилови форми - от Ренесанса до началото на 20-ти век. Направен е кратък анализ на епохата, появата, времетраенето и разпространението на всеки стил, както и оражението му в архитектурата, изкуството и начина на живот.


Имплантатната надстройка се поставя върху зъбния имплант и служи за закрепване на зъбната корона или мостова протеза. Без имплантатна надстройка зъбните импланти не могат да изпълняват своята функция - в крайна сметка идеята на всеки един зъбен имплант е да се осъществи протезиране и пациентът да има зъб на мястото на дефекта. Имплантатната надстройка много прилича на щифтовото изграждане, което се изработва при зъби, разрушени на ниво корен. При някои имплантатни системи самият имплант и надстройката са едно цяло - при едночастовите импланти, при които самият имплант се завинтва в костта до едно предварително определено ниво и надстройката остава над венеца. Важно е какъв точно е типът връзка между импланта и надстройката - към момента най-добрата връзка е тази от типа морзов конус, повече информация за нея можете да прочетете тук... По отношение на терминологията - в много литературни източници се използва терминът имплантатна надстройка, в други пък - абатмънт, а в трети - супраструктура. В крайна сметка с всички тези термини се означава едно и също.\nЗа всички колеги, които искат да научат повече отностно имплантатните надстройки и имплантологията изобщо - заповядайте на нашата следваща научна проява, информация за която ще откриете тук... Отговаряме възможно най-бързо и на запитвания по е-мейл - на адрес ralev_dental@abv.bg, office@ralev-dental.bg и help@ralev-dental.bg. Ако сте пациент и имате нужда от поставяне на зъбен имплант, моля посетете секцията на нашия сайт, която е предназначена за пациенти - на този уеб-адрес...\nwww.dentalimplants.bg www.maxillofacial-bg.com Двуфазен адитивен силикон Сулкусформер Дентални материали Черно море Езера\nТелефони за връзка с Търговския отдел на Ралев Дентал АД - 032 250606 и 0700 1 52 52\nТелефони за връзка с Денталномедицинския отдел на компанията - 032 642056 и 0888 646003\nМонофазен адитивен силикон Рилски езера Информация за Пирин планина Биологична връзка между импланта и надстройката Зъб\nФабричната опаковка на една имплантатна надстройка на Neobiotech - Южна Корея. Цената на една имплантатна надстройка е 120 лева - ако желаете, можете да поръчате вашата надстройка сега на телефон 032 642056. Приемат се и поръчки на електронен адрес ralev_dental@abv.bg. На телефон 0700 1 52 52 можете да получите допълнителна информация на цената на един градски разговор от територията на цялата страна.\nИстория города Видина Биологична връзка Абатмънт Пирин планина Стоматологични материали Орална хирургия Ендодонтия\nФабричната опаковка на имплантатната надстройка. Вижда се гингивалната част на надстройката, която е с различна височина - за по-дебела гингива е удачна надстройка с по-висока гингивална част.\nДве имплантатни надстройки с различна гингивална височина. По-голямата гингивална височина е по-удачна при по-дебела лигавица. Винаги е добре препарационната граница да бъде на нивото на венеца или малко над него - особено в областта на страничните зъби. Във фронталния участък е възможно естетиката да не е толкова добра, тъй като се вижда ивица метал, поради което там пък е удачно препарационната граница да се разположи леко субгингивално. От какво значение е къде се разполага прагът на имплантатната надстройка? Най-вече значение имат излишъците от цимент, които е необходимо да бъдат почистени, тъй като са основната причина за развитието на периимплантити. При разполагане на препарационната граница на около 0.5 милиметра под нивото на венеца обикновено почистването не представлява проблем; коренно различна е ситуацията при препарационна граница на 3 - 4 милиметра субгингивално! Тогава видимостта е много лоша и почти винаги остава излишък от цимент. Фосфатциментът донякъде се разтваря от слюнката и след време може един излишък да изчезне напълно - особено ако при забъркването на цимента не е добавен достатъчно прах, а има повече течност. Глазйономерните цименти се разтварят много слабо, а композитните цименти на практика са неразтворими. Всеки един излишък от цимент дразни механично меките тъкани и предизвиква възпаление, което не винаги се демонстрира клинично; освен това около цимента се задържат хранителни остатъци и микроорганизми, което допълнително влошава ситуацията. Възпалението напредва в дълбочина и след време е възможна костна резорбция с последваща загуба на импланта - късен провал, който е едно от най-неприятните и тежки усложнения в имплантологията. Поради това фиксирането на протезната конструкция върху импланта е ключов момент в имплантатното протезиране.\nВ много случаи - както този на горната снимка - прагът на надстройката е на нивото на венеца в някои участъци, а в други доста под или над него. От клинична гледна точка това представлява проблем - на горната снимка палатинално е налице около 3 милиметра мека тъкан над препарационната граница, което силно би затруднило почистването на излишъците от цимент при поставяне на короната. В специализираната литература излишъците от цимент се посочват като най-чест етиологичен фактор за развитието на периимплантити. Поради това е най-добре всяка една препарационна граница да бъде точно на нивото на гингивата във всеки един участък - което може да се постигне само с употребата на индивидуални надстройки.\nЗъбната корона вече е циментирана върху имплантатната надстройка. Вестибуларно излишъците от цимент са почистени напълно; доколкото е възможно, тези излишъци са почистени и откъм палатинално, но винаги съществува риск почистването да не е на 100 % и да има останал малък излишък. Дори и минимален излишък създава проблеми в бъдеще. За да не се получават възпаления, производителите на имплантатни системи са разработили различни типове индивидуални надстройки, една от които е показана на схемата долу. Върху една стандартна надстройка се изработа преходно кепе, което може да бъде от титан или от цирконий, или от кобалт - хром молибденова сплав, от която се изработват скелетите за металокерамика. Това преходно кепе се циментира екстраорално върху фабричната надстройка, при което гарантирано не остава никакъв излишък от цимент. Зъботехникът има отлична видимост върху модела и с полирни гуми отстранява всички излишъци от цимента; ако преходното кепе е от цирконий, особено голяма здравина на връзката се получава при фиксация с двойнополимеризиращ композитен цимент. Това се дължи на транспаретността на циркония, която не е на 100 % както при пластмасите, но все пак една много голяма част от светлината преминава през кепето и допълнително активира полимеризацията на цимента - тогава здравината на връзката се повишава рязко. По коренно различен начин стои фискирането на метално кепе върху стандартна надстройка - то не е прозрачно и не позволява преминаването на светлината през него, поради което и не може да се задействат двете реакции на полимеризация на композитния цимент - химична и фотодинамична. Затова е удачно металните кепета да се фиксират с други цименти върху надстройките - например с фосфатцимент. Възможна е фиксация по методите на автогенната заварка, но силното нагряване на метала може да доведе до деформация на морзовия конус и промени в механичните качества на метала. Най-после, възможно е и кепето от метал да се завари със зъботехнически лазер към имплантатната надстройка, което е сигурен и удачен метод за свързване.\nИмплантатна надстройка с преходно кепе от цирконий - на схемата то е оцветено в розово\nЗъбни импланти Диоден лазер Нашият следващ семинар Зъб Имплантатни аналози и трансфери Зъбен имплант Щифтово изграджане\nИмплантатна надстройка, при която надлежащата корона се задържа чрез завинтване. Възможни са различни комбинации - короната да се завинтва върху надстройката или върху самия имплант, но в най-общия случай идеята е да има възможност короната да се свали при наличие на проблем. Същевременно в този случай също може всички излишъци от цимент да се почистят идеално от зъботехника преди поставяне на протезната конструкция. Има обаче един съществен недостатък, който на горната схема е означен с червена звезда - зони на напрежение около отвора за завинтване на свързващия винт. Там керамиката завършва под прав ъгъл и по наши наблюдения много бързо се фрактурира под действие на дъвкателните сили. Нито една съвременна зъботехническа керамика не позволява завършване под прав ъгъл на короната - изисква се всички ъгли по протезната конструкция да са тъпи, над 90 градуса, или дори да има заобляне във всеки един участък. В областта на праговата препарационна граница единствено има завършване под прав ъгъл, но там в момента на фиксиране прагът приляга плътно към зъба (ако конструкцията е точна) и зъбната тъкан става едно пряко продължение на креамичното възстановяване - ъгълът от 90 градуса става 180 градуса, което на практика си е една парава линия.\nОтворът за поставяне на фиксиращия винт се запълва с композит. Това може да увеличи донякъде здравината и да предпази от фрактури, особено при употреба на адхезивни системи за керамика преди апликацията на композита. Въпреки това обаче зоната около отвора си остава едно слабо звено в цялата верига имплант - абатмънт - корона или мостокрепител. Особено при многократни сваляния и поставяния отново се наблюдава разчупване на керамиката около оклузалния отвор.\nИмплантатна надстройка от типа Hexed abutment - надстройка с хексагон. Този хексагон фиксира позицията на абатмънта в едва шест възможни позиции, докато при липсата му надстройката може да се затегне върху импланта в безкрайно много позиции - за сравнение погледнете надстройката на снимката долу. При какви ситуации е от значение това? Най-вече при работа с трансфери и аналози, при което се извършва обработка на абатмънта извън устата на пациента при лабораторни условия. Тогава зъботехникът извършва корекции на надстройката в определени участъци и поради това е необходимо абатмънтът да се фиксира в едно точно определено положение - в случая едно от шест възможни. При липса на хексагон това е на практика невъзможно - използват се различни пластмасови фиксиращи приспособления, но те не са толкова точни. Освен това е важно и имплантатният трансфер и лабораторният аналог също да имат такъв шестоъгълник - така вътрешният хексагон на импланта се трансферира без никакви отклонения върху гипсовия модел. Предлагат се и имплантатни трансфери и аналози без хексагон, но те се използват в клиничната практика изключително рядко - само при идеално пасваща форма на надстройката спрямо съседните зъби и антагонистите.\nИмплантатна надстройка без хексагон. Тя не може да се фиксира в точно определено положение, което изключва работата с трансфери и аналози - необходимо е да се вземе отпечатък както при изпилен естествен зъб. При единични корони, при мостове с два до три мостоносителя по наши наблюдения общо взето клиничното време при работа с директен отпечатък или с трансфери и аналози е едно и също. При големи конструкции се спестява доста клинично време, тъй като осем или десет имплантатни надстройки е необходимо да бъдат изпилени до успоредност - това изисква поне два часа клинична работа. Същевременно точността на протезната конструкция е значително по-добра при работа с аналози и трансфери, особено при трансфери за отворена лъжица, шинирани в блок с метална опора и композит. Повече информация по този въпрос прочетете тук... Възниква логичният въпрос - защо тогава производителят предлага имплантатни надстройки без хексагон, след като тези с хексагон имат толкова големи предимства? След като се предлагат две технически решения, очевидно и второто има някакви предимства пред първото. Те се състоят в много по-добрата връзка, която се осъществява при надстройките без хексагон. При различни лабораторни тестове, проведени с електронен микроскоп, се установяват следните проценти - при solid abutment (виж на снимка по-долу) процентът на запечатване на цепнатината между импланта и надстройката се колебае в границите на 99 - 100 % - на практика платформата и надстройката са едно цяло. При надстройка без хексагон, но със свързващ винт този процент е около 88 - 90 %; докато при надстройка с хексагон имаме запечатване едва на около 78 - 80 % от цялата площ на контакт между импланта и абатмънта! При останалите 20 % от тази двуизмерна повърхност (разгърната под формата на конус в триизмерното пространство, в което живеем) остава цепнатина с всички негативни последици от това - бактериална инвазия, натрупване на хранителна плака и замърсяване с тъканни течности.\nНадстройка от типа SCRP - Screw Cement Retained Prosthesis, която надстройка е патентована от д-р Йонг - Ку Хоо от Южна Корея. Тя се използва при протезни конструкции със смесено задържане - с цимент (който се използва при лабораторни условия) и с винт, с помощта на който протезата се захваща за имплантите в устата на пациента. За по-голяма яснота погледнете схемата долу. Идеята на д-р Хоо е хексагонът да бъде с по-малка височина, за да не пречи на изваждането на конструкцията - при такива надстройки са допустими отклонения до 20 градуса между осите на зъбните импланти.\nСхема на протезна конструкция, при която има отклонение в надлъжните оси на имплантатите и надстройките. Хексагонът пречи на изваждането на такава една протезна конструкция.\nАналози и трансфери Връх Тодорка Камъни Клек\nПри надстройките от типа SCRP този проблем е донякъде елиминиран - те позволяват безпроблемно изваждане при отклонение в осите до около 20 градуса. Все пак обаче, производителят силно препоръчва такива протезни конструкции да се свалят от имплантите само при наличие на проблем, а не за стандартни хигиенни процедури. Причина за това е фактът че надстройката и имплантът се свързват по метода на студената заварка - при компресия на двата метала се задействат междуатомни сили, при което цепнатината между металите изчезва. Но това не може да се случва безкрайно много пъти с течение на времето - няма как да има идеална повтаряемост при повторни свързвания и разделяния на студената заварка. Причина за това са обемните деформации, които металите търпят при свързване и разделяне, в резултат на които при първа заварка връзката се осъществява почти на 100 %. При всяко следващо свързване и разделяне се губят най-малко по 20 % от площта на свързване, в резултат на което при петото или шестото сваляне на една такава протезна конструкция вече на практика няма никаква студена заварка. Не бива да се прекалява с профилактиката на такива мостове и корони; те трябва да се отделят от зъбния имплант само при реална необходимост от това!\nНадстройки от типа Solid Abutment - те са едноотливни, еднокомпонентни и при тях връзката между импланта и надстройката е най-сигурна, най-плътна и най-трайна. Причина за това е предаването на силата от завинтващия ключ директно върху връзката между надстройката и платформата. При всички останали абатмънти има свързващ винт, който е необходимо да предаде силата върху надстройката, а тук такъв елемент няма - силата се предава директно без посредник. Недостатък на тези надстройки е невъзможността да се работи с аналози и трансфери, което затруднява клиничната работа при големи конструкции, а също и по-честото развинтване при единични зъби. Причина за последният феномен е големият екватор на надстройката - той действа като лостово рамо и дори при наличие на минимална ротация надстройката се развинтва. На пръв поглед парадоксален факт - уж връзката е най-силна, а честотата на развинтване е по-голяма? Все пак следва да се има предвид че студената заварка не е топла заварка, което я прави все пак обратим свързва елемент между металите - което е добре за денталната медицина, където всяко едно нещо трябва да се прави така че да може да се развали при необходимост в бъдеще. Така че при една повтаряемост на ротацията на надстройката тя в един момент се разхлабва от импланта - а в условията на устната кухина по време на дъвчене има всички предпоставки за огромна повтаряемост. Известно е че всеки един човек извършва от 1 до 10 милиона дъвкателни цикъла годишно; дори при наличие на минимален предварителен контакт или артикулационен блокаж има тенденции към ротация на короната. Същите условия са налице при подвижност в областта на съседните зъби вследствие на увреден пародонт, при вредни навици или вследствие на напрежение при поставяне на протезните конструкции. При мостове проблемът с развинтването на solid abutment не съществува - дори и при наличието само на два мостоносителя те се блокират взаимно и ротация е невъзможна. Според много изследователи в областта на имплантологията това развинтване не представлява недостатък, а предимство на надстройките от този тип. Причина за това тяхно мнение е отсъствието на свързващ винт, при което няма как този винт да се скъса вътре в импланта - което си е вече тежък и неприятен проблем! Единствено се наблюдава разхлабване на надстройката, което технически се коригира много по-лесно от отстраняването на скъсания винт.\nНадстройки от типа shapable abutment - те са предназначени за индивидуална обработка при лабораторни условия. Поради това са и по-масивни, за да може зъботехникът да отнема повече метал там, където е необходимо. Няма фабрично оформен праг - прагър се оформя при лабораторни условия и следвателно не е толкова добре полиран колкото този, получен при фрезоването на надстройката на цифров струг. Надстройката на горната схема вдясно не намира толкова широко приложение, тъй като при нея също няма фиксиращ хексагон и следователно тя не може да бъде поставена в едно точно опрделено положение. За нейното фиксиране е необходим пластмасов лабораторен ключ, чиято точност не винаги е задоволителна. При минимални корекции обаче клиничните резултати при такива надстройки също са добри.\nРазлични типове ангулирани имплантатни надстройки - тип А и тип В. При тип А оста на англуацията е насочена към страната на шестоъгълника, а при тип В - към неговия ъгъл. По този начин при наличие на фиксиращ хексагон с шест ъгъла една надстройка има цели дванадесет позиции на англуацията - ако се използва надстройка тип А или тип В. Всичко това е от голямо значение за протезирането - особено при единични импланти и наличие на два съседни зъба положението на надстройката може да се фиксира максимално прецизно, така че да отстои на оптимална дистанция от зъбите.\nЦикатризиращи винтове или гингивални оформители, или сулкусформери. Наричат се още и оздравителни винтове. Те се поставят преди да се фиксира имплантатната надстройка, в случай че е необходимо да се извърши някаква корекция на меките тъкани около всеки един имплант. Възможно е да се поставят и непосредствено след завинтване на зъбния имплант, при което се получава добро оформяне на меките тъкани още на първия оперативен етап.\nВ много случаи като цикатризиращ винт може да се използва и самата надстройка. Както вече стана въпрос, тя също има гингивална част, която се адаптира към венеца около всеки един имплант. Особено при имплантатен блок това осигурява един сигурен и предвидим лечебен резултат. Колкото повече импланти са свръзани в един имплантатен блок, толкова по-малка вероятност има от провали и усложнения. Това важи особено за клинични случаи с дъгова и ъглова стабилизация - това рязко повишава успеваемостта в имплантологията. Причина за това е взаимната стабилизация на имплантите, при което дори и импланти с малък размер могат да се натоварват функционално бързо - от порядъка на 24 часа до няколко дни след поставяне. Същото важи и за импланти, поставени с недостатъчен въртящ момент (торк) в костна тъкан с недостатъчна плътност, или за импланти с голям обем костна пластика около тях. При всички тези случаи единичният имплант не е добре да се натоварва имедиатно, докато при много на брой импланти ранното функционално натоварване стимулира остеогенезата. На горната снимка са показани импланти непосредствено след поставяне, върху които веднага са фиксирани имплантатните надстройки. Около последните се обшива зъбният венец и се изчаква оздравителен процес. На същото посещение понякога се изработват и временните протезни конструкции - както беше и при клиничния случай на снимката горе, тъй като се касаеше за горни фронтални зъби и пациентът не желаеше изобщо да има период, в който да бъде без зъби. В този случай това беше възможно, тъй като се касаеше за имплантатен блок.\nМорзов конус Лицево - челюстна хирургия Електронен магазин за дентални материали Градове в България\nЗъбният венец е обшит около имплантатните надстройки, които в случая изиграха ролята на гингивоформери\nОздравителният период е преминал, вижда се добре оформената гингива. В някои участъци имплантатните надстройки са изпилявани - една имплантатна надстройка може да се пили без никакъв проблем там, където е необходимо, единствено в областта на прага не е добре да се извършва преоформяне. Прагът на повечето имплантанти надстройки е оформен фабрично при производствени условия, което няма как да бъде извършено със същото качество при клинични условия или в зъботехническата лаборатория.\nЗъбен имплант след сваляне на цикатризиращия винт и преди фиксиране на имплантатната надстройка. Вижда се отличното състояние на меките тъкани. Според много автори причина за това състояние е биологичната връзка между импланта и надстройката - при нея няма цепнатина между двете метални повърхности, съответно няма никаква възможност за бактериална инвазия от устната кухина. Поради това и връзка от такъв тип се нарича биологична връзка.\nБиологична връзка Гингивални оформители Зъбен имплант Абатмънт Градове в България Зъбни импланти Следдипломно обучение\nИндивидуални имплантатни надстройки, които за момента са най-доброто решение, въведено в областта на имплантологията. При тях препарационната граница е изнесена на нивото на зъбния венец, което прави почистването на излишъците от цимент много лесно. Самата надстройка е двукомпонентна; състои се от две части, които се свързват с цимент при лабораторни условия.\nСтудена заварка Цикатризиращи винтове Имплантанта супраструктура Композити Градове и села в България Зъбни импланти - информация и възможности\nУдачно е гингивата около имплантатните надстройки да се обработва с диоден лазер - но единствено при необходимост от по-малки корекции. При нужда от по-обемни корекции отлична работа върши керамичният турбинен пилител - tissue trimmer. Той отнема бързо и ефективно част от меките тъкани, като същевременно осигурява адекватна хемостаза. Диодният лазер изисква по-продължителна употреба и силно загрява тъканите, което не е много добре за зъбните импланти. В същото време положителен ефект на диодния лазер е стимулирането на оздравителния процес и бактерицидното действие, което липсва при керамичния пилител. Поради това най-добре е двата метода да се комбинират - първоначално да се разкриват тъканите с керамичен пилител, а впоследствие да се извърши детайлно дооформяне с високоенергиен диоден лазер. Още по-добре е да се използва за целта ербиев лазер, но цената на такива апарати все още е доста висока.\nЗначителна разлика между надлъжните оси на различните имплантатни надстройки. Такова отклонение би могло да доведе до прекалено изпиляване на надстройките, намалена контактна площ за цимента и опасност от разциментиране на протезната конструкция. Понякога е удачно такива конструкции да се задържат чрез завинтване - всичко зависи от преценката на лекуващия дентален лекар относно всеки един клиничен случай.\nИмплантатни надстройки, готови за отпечатване. В този случай те са почти идеално успоредни, което силно улеснява изработката на мостовата протезна конструкция. В този случай надстройката остава със силно запазен обем, което намалява вероятността от разциментиране на бъдещия мост. Единствено преди фиксиране на моста е необходимо да се награпави полираната метална повърхност, тъй като нито един цимент не осигурява достатъчно надеждна връзка с полирана метална повърхност. Награпавяването е удачно да се извърши с диамантен пилител с голям размер на частиците. След това короната или мостокрепителят се циментират върху имплантатната надстройка; циментирането е удачно да се извърши с фосфатцимент ако конструкцията е металокерамична. Фосфатциментът осигурява много голяма здравина на връзката при грапави метални повърхности; ако конструкцията е циркониева, тогава здравината е по-голяма при композитните цименти. Това се дължи на транспарентността на циркониевите конструкции, която е по-добре изразена при по-малка дебелина на циркониевия скелет. Особено голяма здравина се осигурява при циментиране на циркониевата протеза съгласно адхезивния протокол: ецване, нанасяне на метален адхезив върху надстройката и керамичен адхезив върху короната по нейната вътрешна повърхност и последващо циментиране с композитен цимент. Wolf, Bindl, Schmidlin et ale (2008 година, International Journal of Oral and Maxillofacial Implants) при проведено проучване са установили че при такъв протокол на циментиране устойчивостта на циркониевата корона срещу фрактури рязко нараства - очевидно ахезивното циментиране предпазва короната от микродвижения, които биха могли да доведат до фрактуриране на материала след известен брой дъвкателни цикли.\nОбработка на меките тъкани около една имплантанта надстройка с високоенергиен диоден лазер\nМост от металокерамика върху имплантатни надстройки. Виждат се металните прагове в страничния участък\nГрадове в България Рила планина Рилски езера Черно море Електронен магазин - функционален модул Стоматологични материали\nЦиркониев мост върху имплантатни надстройки\nБългарският имплантологичен портал Информация за зъбните импланти Зъб Зъболекари в България Дентален туризъм\nЕдинични циркониеви корони върху импланти и естествени зъби\nМеталокерамични корони върху импланти в областта на горните фронтални зъби. В областта на долните фронтални зъби също има изработени металокерамични корони, които подлежат на смяна\nГингивоформери Имплантатни супраструктури Черно море Зъбни импланти Кариес Аналози и трансфери Зъбен имплант\nМеталокерамични мостове в страничния участък. Фронталните зъби са изградени директно с композит.\nЩифтово изграждане Имплантатен блок Пиратско нападение


Наръчник за перфектния мъж : Chronicle.bg\nНаръчник за перфектния мъж\n13 юни, 2014\t13:30\t | от\tАмелия Понд | Жълта книжка | Коментар\nЛола Монтескьо, chuime.bg\nТя ти е казала, че Свети Валентин е глупав празник и в никакъв случай няма да го празнува? Да не й подаряваш цветя, мечета, бонбони или каквото и да е? И ти си повярвал?\nЕ, днес знаеш, че не е трябвало. Не знам колко време можеш да нощуваш в приятеля си. Освен ако и той не е повярвал на своята жена и също не й е купил дори един карамфил. Тогава ще си делите наема поне до 8 март. Който тя също ненавижда.\nНе знам защо мъжете цял живот повтарят, че на жени не може да се вярва, а в единствения случай, в който това твърдение е вярно, решават да им повярват? Имам една приятелка, която непрекъснато повтаряше на гаджето си, че най-тъпият празник в годината е Коледа. Не понасяла консуматорското ни общество и това заливане с подаръци. Той я обичаше и затова не й подари нищо. Не мога да ви опиша какви страдания, вопли, заплахи за край бяха. Сдобриха се, сълзите пресъхнаха, любовта отново процъфтя, но наближи Свети Валентин и тя пак запя песента за глупавия празник и консуматорското общество. Това момче се поболя. Купи подарък. Върна го. Резервира маса в ресторант. Отказа я. Нарисува и? сам картичка. Прати я на сестра си.\nАбе ошашави се. Не знам в крайна сметка какво реши да направи, но се разделиха. Явно пак не е улучил.\nТази година наблюдавах подобни нервни движения при още мои познати. Затова направих едно бързо допитване във фейсбук какво иска жената от един мъж, за да е той перфектен?\nПалмата на първенството във всички отговори държи хуморът. Драги мъже, ако не сте сигурни в чувството си за хумор, няма да ви е лесно. Всяка дама настоява мъжът до нея да я разсмива денонощно, независимо дали е инженер, барман, мутра или още по-лошо – депутат. Това донякъде обяснява популярността на политиците сред търсачките на любовното щастие. Те в България определено умеят да разсмиват до сълзи.\nЗаплатата. Това качество също от време оно е най-цененото физическо качество в един мъж. Портфейлът му може да е по-секси и от бицепсите. Или пък да компенсира липсата им. Поне за по-лошата част от дамите. Добрите момичета си мечтаят не толкова за мъж, който да ги води на спа уикенд във Велинград, колкото за такъв, който поне сам да може да си плаща сметките.\nПриятен външен вид. По възможност трябва да приличате на Джордж Клуни. Или на Брад Пит! И само в краен случай на Бойко Борисов. Един жокер от мен: мили мъже, да си обръснеш главата, не означава, че си станал Батман.\nДа е верен, внимателен и кавалер. Перфектният мъж спира да вижда останалите жени. За него има само една и това е собствената му.\nНа всеки пет минути й казва: “Боже, колко са ти зелени очите!/ красиви устните!/ нежни ръцете!”\nСпоред господата, участвали в допитването, бързата интернет връзка допълва горните качества. Вероятно защото така можеш да повтаряш любовните заклинания на няколко жени едновременно, без те да разберат една за друга. Това със сигурност те прави перфектен, повдигнато на степен съобразно броя им.\nПерфектният мъж е сирак. Или майка му живее далеч. Или пък е скаран с нея. Или най-малкото е син на жена, която е ужасна в кухнята, и затова ридае от благодарност всеки път, когато му изпържат яйца. А най-добре е той да може да си пържи яйцата сам.\nТой е бърз, смел и сръчен. Може да поправя пералня и компютър, да сменя бушон, гума и памперси. Не се плаши от запушена тоалетна, положителен тест за бременност и разходка в мола.\nПерфектният мъж е смел – той държи ръката й в киното дори когато героите страстно се целуват под цъфналата липа под звуците на някоя отвратителна песен на Марая Кери.\nРазбира се, перфектният мъж е перфектен и в леглото. Той може винаги, когато и тя може, и го боли глава винаги, когато и нея я боли.\nПо-перфектният от перфектният мъж се оказва само чуждият мъж. За една жена няма по-голям афродизиак от това да докаже на друга, че е по-добра от нея. Поне докато не дойде следващата.\nКоето означава, че истинският перфектен е само мъж, който е в ръцете на жена.\nЕдин перфектен мъж също така знае какво означава дългото мълчание, забелязва, ако три дни не сте гладили ризите му, и реагира като опитен сапьор, когато на въпроса му “Мило, какво ти е?”, тя отговаря с “Нищо!”\nИстински перфектният мъж подарява ВИНАГИ цветя на Свети Валентин, 8 март, рождения ден и годишнината им, каквото и да казва половинката му.\nА за всички, на които горните условия им се струват неизпълними, има и един таен жокер. Истината е, че със или без бицепси и портфейл перфектният мъж е онзи, който във всякакви ситуации може да стисне зъби, да напрегне мускули, да потисне болката и с бавна каубойска стъпка да отиде в кухнята да обели картофите.\nКоментарите са изключени за Наръчник за перфектния мъж